पेरिस ओलिंपिक में ठोकेंगी दावेदारी; कनाडा विश्व पुलिस खेल प्रतियोगिता पर नजर
Geeta Phogat देश में दंगल गर्ल के नाम से प्रसिद्ध हरियाणा पुलिस की DSP गीता फोगाट एक बार फिर कुश्ती की मैट पर वापसी करने जा रही हैं। साढ़े तीन साल के बेटे की मां, 34 वर्षीय गीता फोगाट पेरिस ओलंपिक में दावेदारी के लिए अपने को
देश में दंगल गर्ल के नाम से मशहूर हरियाणा पुलिस की DSP गीता फोगाट एक बार फिर कुश्ती की मैट पर वापसी करने जा रही हैं। साढ़े 3 साल के बेटे की मां, 34 वर्षीय गीता फोगाट पेरिस ओलिंपिक में दावेदारी के लिए खुद को तैयार कर रही है।
गीता इस महीने होने वाली अखिल भारतीय पुलिस गेम्स से कुश्ती मैट पर वापसी करेंगी। उनकी कोशिश कनाडा में होने वाले विश्व पुलिस खेल प्रतियोगिता में शिरकत करने की होगी। इसके बाद वह ट्रायल के जरिए पेरिस ओलिंपिक की टीम में जगह बनाने की कोशिश करेंगी। गीता राष्ट्रमंडल खेलों में गोल्ड मेडल जीतने वाली पहली महिला पहलवान हैं। उन्होंने 2010 के दिल्ली राष्ट्रमंडल खेलों में गोल्ड जीता था।
2 साल पहले चोट के कारण नहीं कर पाईं वापसी
गीता ने 2 साल पहले भी राष्ट्रीय चैंपियनशिप के जरिए वापसी की कोशिश की थी, लेकिन चोट के कारण उनकी यह वापसी सफल नहीं रही। 2012 के लंदन ओलिंपिक में खेलने वाली गीता ने कहना है कि पुलिस की ट्रेनिंग के दौरान उन्होंने अपने को पूरी तरह फिट रखा है।
उनका वजन अभी 62 किलो के आसपास है और वह पिछले कुछ समय से सोनीपत के साई सेंटर में तैयारियां भी कर रही हैं। उनका एक बार फिर ओलिंपिक में खेलने का सपना है। इसकी तैयारियों के लिए उन्होंने हरियाणा पुलिस से लंबी छुट्टी भी ले ली है।
यूक्रेन की 35 वर्षीय मारिया से प्रेरणा ले रही हैं गीता
गीता के पिता महावीर फोगाट ने कभी उनके लिए ओलिंपिक पदक का सपना देखा था। गीता के मन में यह जज्बात लगातार गोते लगाते रहते हैं। गीता के सामने यूक्रेन की 35 वर्षीय मारिया स्टैडनिक का उदाहरण है। वह इस उम्र में भी खेल रही हैं। उनके 13 और 10 साल के बेटे, बेटियां भी हैं।
उन्होंने टोक्यो ओलिंपिक में कांस्य पदक जीता था। स्टैडनिक ओलिंपिक में 4 और विश्व चैंपियनशिप में 3 गोल्ड समेत 6 मेडल जीत चुकी हैं। गीता कहती हैं कि उम्र तो एक संख्या है, उनके अंदर खेलने का पूरा जज्बा है।
पति ने दिया वापसी का हौसला
गीता ने कहा कि वह 62 या फिर 57 भार वर्ग में उतर सकती हैं। इन दोनों ही भार वर्ग में उन्हें खेलने में कोई परेशानी नहीं है। उन्हें मालूम है कि ट्रायल में मुकाबला काफी कठिन होगा, लेकिन उनके पति पहलवान पवन सरोहा उन्हें इसके लिए तैयार कर रहे हैं। पवन ने उन्हें वापसी के लिए काफी हौसला दिया है।